AlexejDobrolubov/national_council_slovak_2010 huggingface dataset:
39. schôdza NR SR - 5.deň - B. popoludní
Dátum: 2025-09-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Som bežal, tak sa musím trošku vydýchať. To bude sekunda. Trošku sa musím opraviť, pretože minimálne odvody pre živnostníka sú 131 eur, ja som hovoril 230 eur. Takže aj tak budete zdierať živnostníkov, budete zdierať ľudí a zdierate ľudí. Konsolidujete nie preto, že musíte ale preto, lebo potrebujete nabrať peniaze pre svoje kšefty. Skrátené legislatívne konanie ako som už povedal je hanba, pretože vy skrátenému legislatívnom konaní by ste mali z ohrozenia štát zachraňovať, zachraňovať základné práva a slobody. Mali by ste odstraňovať hrozbu značných hospodárskych škôd a tento zákon toto skrátené legislatívne konanie túto hrozbu značných hospodárskych škôd prináša, pretože naozaj idete rabovať tak ako rabujete. Idete ohrozovať základné ľudské práva a slobody ľuďom tým, že namiesto toho, aby ste im dávali im beriete. Najhoršie na tom je, že, že beriete tým, ktorí to najviac potrebujú. Tým, ktorí sú najviac ohrození a dávate tým, ktorí to nepotrebujú. Dávate bohatým a bohatým vôbec neberiete. Predstavte si rodinu, kde otec má viac detí a celá rodina musí šetriť. Otec im hovorí. "Viete čo musíme sa uskromniť, pretože je ťažká doba." A otec si kúpi nové auto. Otec si kúpi nové auto a deťom rozpráva "Deti vy šetrite, vy musíte šetriť." A otec je nenažraný, odporný, hnusný človek. A toto sa tu deje.
39. schôdza NR SR - 5.deň - A. dopoludnia
Dátum: 2025-09-16
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Povedal si, že všetky opatrenia, ktoré minister Kamenický robil majú nulový efekt. Ono, minister Kamenický je krásny príklad toho, už tu dnes bolo, už tu dnes zaznelo také naratívy používajú, tak presne minister Kamenický je presne taký ten naratív, že všetko zlé tu spôsobili vlády predchádzajúce Matovič a Ódora tam splieta a my to tu musíme naprávať. A on to napráva nulovým efektom. To si trafil presne. Povedal si, že konsolidácia bude mať drastické dopady na ekonomiku. No už teraz má, už teraz má obrovské, tá ich prvá. A ja som hlboko presvedčený, že od nového roku tisíce firiem položí táto vláda na nohy, tisíce rodín prídu o príjmy, pretože táto vláda ich nielenže okráda, ale naďalej okrádať bude. A spýtal si sa, že či alebo dal si takú otázku, že poďme zdaniť Haščákovu Fortunu. Marek, to si myslel vážne? Haščákovu Fortunu, to naše skvelé zdravotníctvo, ktoré ovládajú firmy okolo aj pána Haščáka, toto chceš zdaniť? Veď to je nemožné. Žiaľ, aj niektorí ľudia v opozícii by bojovali proti tomu. Tvoje vystúpenie bolo presne o tom, že táto vládna koalícia bohatým dáva a chudobným berie.
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No ja som sa čudoval, čo sa s tým Tarabom stalo. Veď on nikdy nevystúpi, on v záverečnom slove tu každému naloží, porozpráva si svoje a odíde. Veď on nikdy nerozprával a nikdy nevystupoval. No a toto je krásna situácia, ktorá sa udiala, Taraba vystúpil a naťahoval to, lebo mu písali pozmeňovká, teraz mu písali pozmeňovák, ktorý doniesol poslanec Bartek, takže to bolo krásna ukážka toho vlastne, ako nám pán minister Taraba vychádza v ústrety. Naťahoval to tu, lebo mu doniesol jeho milý poslanec pozmeňovák a chcem ešte povedať jednu veľmi dôležitú vec, ktorá tu nezaznela, že naozaj občania Slovenskej republiky, ktorí pozerajú túto rozpravu, prosím vás pekne, pozrite si to poriadne vystúpenia pána Tarabu, kedy rozprával o vás v tom, že ako vám ide vyjsť v ústrety a potom si pozrite to, ako rozprával o tom, že vlastne pár ľudí to nechce a títo to nechcú a vlastne chcú to len takí, čo, čo si neuvedomujú ako my im prinesieme blahobyt. Kto si myslí, že minister Taraba prinesie blahobyt Slovensku z občanov Slovenskej republiky, tak naozaj mi ho je veľmi, veľmi ľúto. No a na záver ešte mám pár sekúnd. To bola krásna ukážka demagógie, krásna ukážka sofistikovaného populizmu, keď pán Taraba vystupoval preto, lebo mu písali pozmeňovák. Tak veľmi pekne chcem poďakovať pánovi Tarabovi, že dnes vystúpil a mali sme možnosť prvýkrát v jeho ére reagovať naňho. Ďakujem. Ako nám pán minister Taraba vychádza v ústrety. Naťahoval to tu, lebo mu doniesol jeho milý poslanec pozmeňovák. A chcem ešte povedať jednu veľmi dôležitú vec, ktorá tu nezaznela, že naozaj občania Slovenskej republiky, ktorí pozerajú túto rozpravu, prosím vás pekne, pozrite si to poriadne vystúpenia pána Tarabu, kedy rozprával o vás v tom, ako vám ide výjsť v ústrety. A potom si pozrite to, ako rozprával o tom, že vlastne pár ľudí to nechce a tí toto nechcú. Vlastne chcú to len takí, čo si neuvedomujú, ako my im prinesieme blahobyt. Kto si myslí, že minister Taraba prinesie blahobyt Slovensku občanom Slovenskej republiky, tak naozaj mi ho je veľmi, veľmi ľúto. No a na záver, ešte mám pár sekúnd, toto bola krásna ukážka demagógie, krásna ukážka sofistikovaného populizmu, keď pán Taraba vystupoval preto, lebo mu písali pozmeňovák. Tak veľmi pekne chcem poďakovať pánovi Tarabovi, že dnes vystúpil a mali sme možnosť prvýkrát v jeho ére reagovať na neho. Ďakujem.
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

No vidíte a zase zavádzate a klamete, rozprávate tu úplne veci, ktoré dehonestujú ľudí. Ja som hlboko presvedčený, že, že toto čo ste povedali, ľudia si vypočujú, pretože o baterkárni ste nepovedali nič, na tú som reagoval. Tú ľudia tiež vôbec nechcú. Tam sú tisíce ľudí, ktorí to nechcú, ale vy demagogicky poviete, že no tak veď spravte ľudia referendum, veď starostovia to chcú naši smerácki, tak prečo veď ľudia to nechcú. Tu ste zase dehonestovali ľudí, ktorí protestujú proti tomu a 35 ľudí to tam nechce a nejaká z Lučenca aktivistka to tam nechce, ale my tam prinesieme desiatky miliónov investícií. Viete, aká je pravda, Taraba? Pravda je taká, že to je dobrý kšeft pre vás, pre celú tú vládu a tak ako Danko povedal o tom, že 800 miliónov idete nahrabať a ďalšiu investíciu predražiť, tak toto je presne to isté. To nie je o tom, že ten Málinec bude produkovať a bude skvelý. Nie. Tu je miliarda peňazí, ktorú idete investovať do vašich ľudí, lebo vaši ľudia to tam budú stavať a to čo rozprávate, že, že no tak vy to tam nechodíte, vy ste sa, Pročko, o Málinci dozvedeli. Vy ste, Taraba, ešte ani na svete neboli, keď som chodil na Málinec, a keď tam chodím medzi svojich priateľov. Taraba, vy ste vtedy, keď ste začali kšeftovať s tým eštebákom, tak vtedy ste možno začali rozmýšľať o tom, že kde vy miniete nejaké miliardy. Takže ja si vyprosím od vás, aby ste vy rozprávali, že kedy sme sa a kedy som ja dozvedel o Málinci, je to moja srdcovka a tí ľudia, ktorí to tam nechcú, tak tých sa to tam bytostne dotýka, bytostne sa to dotýka. Tým ľuďom beriete ich pozemky, beriete ich dedovizeň, ale čo je najhoršie, ja som sa s tými ľuďmi rozprával nedávno. Viete, čo mi tí ľudia rozprávali o vás? To si choďte vypočuť, Taraba.
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Keď pán Hazucha dovolí, tak ja sa tiež chcem niečo spýtať pána Tarabu. Ďakujem. Môžete ísť za ním, veď to je váš poslanec, teda váš minister. Kľudne choďte za ním inokedy, ale vy ste naozaj, vy prídete, vyrušujete, rokovací poriadok potom chcete meniť a sami ho nedodržujete. Ja len chcem povedať a spýtať sa pána Tarabu, ktorý sa tu stále oháňa ľuďmi a stále sa tu oháňa, že všetko chcú robiť pre ľudí. Vy ste boli v Málinci s tými ľuďmi? Vy, vy ste boli v Šuranoch s tými ľuďmi? Vy ste tu v provystúpení päťkrát zopakovali veci, a teraz šesťkrát. Zahmlievate o pôde, a Rasťo Krátky ani slovko nespomenul o pôde. Hovoril o veciach, ktoré sú nebezpečné a tí ľudia v Šuranoch to nechcú. Ale vy tu zahmlievate a rozprávate o tom, že veď a stála aj, aj závody stoja na pôde. Veď čo vi nechcete. To nikto nerozpráva. My rozprávame o tom, a budem o tom rozprávať, že tí ľudia to nechcú. Váš kolega Huliak v novembri rozprával, že no, bude baterkáreň, lebo sme sprostí. Lebo to ideme schváliť. Lebo my budeme stavať veci, ktoré ľudia nechcú. A ja, ľudia, budem za vás bojovať. No, Rudo sa rýchle stiahol, a už teraz zahlasoval za, za strategickú významnú investíciu. Kde máte ľudí. Kde vy, kde vy tých ľudí beriete. Veď nechcú to v Šuranoch, nechcú to v Málinci, a vy im tam idete, ľuďom postaviť veci, ktoré nechcú. Ale tu sa postavíte a dogmatické úplne zahmlievania, klamete, zavádzate, rozprávate tu veci, ktoré nemajú vôbec súvis s vecným hľadiskom, a to je, že ľudia to nechcú. Ani Málinec, ani Šurany. Takže povedzte im prosím vás pekne, boli ste v Šuranoch a povedali ste tým ľuďom do očí otvorene, páni, my vám to tu postavíme, my na vás kašleme.
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No, musím reagovať, pán minister, na vás, aj keď si teda nevypočujete naše reakcie. Pochválili ste pána Kalivodu, ako dnes naozaj skvele tuná pracoval. Pán Andrassy povedal úplne niečo iné, dokonca zatlieskal mu aj pán Hazucha, takže tá práca pána Kalivodu nebola až taká, aká je. Ale spomenuli ste, pán minister, spomenuli ste Málinec. A spomenuli ste, že aké memorandum podpísalo 17 obcí. No, tých starostov ste dobre, dobre pripravili a dobre ste sa s nimi porozprávali. Osobne poznám starostov niektorých, ktorí, ktorí sú smeráci, ktorí sú, ktorí vám budú tlieskať, ktorí sú naklonení ale strane SMER, ale ste sa nespytovali ľudí, ľudí, ktorých sa dotýka Málinec, tí ľudia to nechcú, nechcú Málinec, tí ľudia nechcú tam mať prečerpávačku, ktorá je len a podľa odborníkov tiež len čistý biznis. Vy tu zase rozprávate o tom, ako to prinesie Slovensku... ===== tam máte prečerpávačku, ktorá je len a podľa odborníkov tiež len čistý biznis. Vy tu zase rozprávate o tom, ako to prinesie Slovensku úspech. A aj v tom Rakúsku odborníci hovoria, že to nie je jednoducho záležitosť, ktorá by prosperovala, ktorá by prinášala úspech. Ale vy, pán Taraba, nám tu tvrdíte, že 17 obcí podpísalo memorandum. Ale ľudia sú proti tomu. To, že vaši stranícki starostovia, starostovia, ktorých ste naozaj svojím spôsobom nejak zvláštne presvedčili, no dobre, presvedčili ste ich. Ale ľudí nie. Ľudia nechcú Malinec. A to je to, čo vám vadí.
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Je veľmi dobré, že sme sa dozvedeli, že aj pán... (Ruch v sále. Rečník sa odmlčal. Zaznievanie gongu.) Viete, to je smutné, že do práce nechodia, ale potom sú tu ako sršne, keď majú slušne sa správať, lebo ten rokovací poriadok sa podľa mňa bude meniť preto, lebo poslanci koalície keď vojdú, tak sú hluční, a, chudák, pán Žiga, ktorý celý deň strávi v lese, tak potom tu má ťažkosti s nimi. Ale keď sa človek dozvie, pán Taraba, že pán Slávik chodil a naozaj tým primátorom a starostom SMER-u robil zle, lebo oni všetci tí primátori a starostovia SMER-u chcú dobre pre to Slovensko, tak ako to chce pán Taraba, ktorý vlastne tento zákon len robí pre, pre lobistov, tak je smutné, že naozaj, že takého Slávika už neodstránili smeráci dávno a to lano, ktoré tu stále spomína pán Taraba, už nevymenili dávno. Ale čo je veselé na tom celom, to, že ten náš národný buditeľ, pán Taraba, ten človek, ktorý, naozaj to je hrdina, to je človek, ktorý pre Slovensko chce veľa, tak si kúpi chatu v Kanade a na tomto krásnom Slovensku (povedané so smiechom) chce len tie naše národné parky trošku likvidovať. Ja som veľmi rád, že moju faktickú poznámku počúva, počúvajú sršni, ktorí sem prileteli a svojím spôsobom tiež asi boli v lese, lebo určite sa vrátili z lesa nabudení a chodili a pozerali, aké krásne je to Slovensko, tak ako nám to pani poslankyňa povedala. Andrejko, kývajte si rukou, toto je v rokovacom poriadku zakázané, Andrejko. (Prerušenie vystúpenia časomerom.)
39. schôdza NR SR - 3.deň - B. popoludní
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Vieš, Michal, naozaj je veľmi veľa ľudí, ktorí chodia do lesa. Je veľmi veľa ľudí, ktorí v tom lese nachádzajú radosť zo života. A ja si tiež myslím, že nielen my poslanci, opoziční, chodíme do lesa, ale aj tí koaliční chodia do lesa. Ja napríklad si neviem predstaviť, že by pán Žiga nebol teraz v lese, on je v lese každý deň. Stopercentne. Je to úžasné, že naozaj oni chodia do lesa, ale smutné je, že v tom lese nevidia, čo sa tam deje a čo sa tam bude diať. Pán Taraga, pán Taraba (povedané so smiechom) je, to je odborník, on je naozaj skvelý. Huliak o ňom síce povedal, že je to jeden naj, najneodbornejší človek, že to je, to je atrapa odborníka, teraz sa tam objímajú, Huliak aj s Tarabom vo vláde, ale krásne sú veci, ktoré popísali v tej dôvodovej správe. Oni tam napísali, že napríklad, že návrh zákona súčasne zotrváva na silnej pozícii odbornej stránky v rámci zisťovacieho konania a posudzovania vplyvov na životné prostredie a zabezpečenia účasti verejnosti v rozsahu definovanom v európskej legislatíve a v Aarhuskom dohovore. To sú tak krásne veci, naozaj ani do lesa nemusia oni chodiť a takto krásne to napíšu, úžasne, ale aj ty, aj tvoja predrečníčka z vášho klubu máte naozaj pravdu. Je to zákon šitý na mieru lobistom a ľuďom, ktorí budú na tom zase zarábať. Čiže choďte do lesa naozaj, milí kolegovia a poslanci z koalície, ale s otvorenými očami a chráňte ten náš les.
39. schôdza NR SR - 3.deň - A. dopoludnia
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem. Pán Hazucha, keďže ste dlhé roky pracovali vo vodohospodárskom podniku, tak toto bolo naozaj skvelé vystúpenie človeka, ktorý nám objasnil, ako majú pracovať ČOV-ky, koľko percent žumpy sa má vyliať, za koľko minút sa žumpa naplní, prečo sa tá žumpa naplní, čo s tou vodou, čo s pálenicou, ktorá produkuje produkt. Fantastické vystúpenie naozaj, to bolo výborné. Ale keďže nemôžem reagovať na Rasťa Krátkeho, keby som mohol, tak povedal, hovoril mi z duše, z duše, vy ste tam mlžili, vy ste rozprávali o tom, ako sa bude vylievať kvas z pálenice, ale o tom, čo tu rozprával pán Andrassy, ste povedali len, že no viete, tak tie s tými dvomi bodmi v tom pozmeňováku, súhlasím. Vy ste tlieskali, vy ste tlieskali pánovi Andrassymu a som zvedavý, ako budete hlasovať za ten pozmeňovák vy osobne, keďže do tej problematiky vidíte a úprimne si myslím, že aj viete, čo sa tam deje na tom východnom Slovensku a čo tam robia skupiny, ktoré zarábajú na tej vode. Vy ste povedali, že na vode sa nedá zarábať, no čestne nie, ale odporní vagabundi, ktorí sa tu už dnes spomínali, na tej vode zarábajú a robia to sofistikovaným spôsobom a týmto sofistikovaným spôsobom idú vazalovať obce. Takže ja vás poprosím, naozaj keby ste sa vyjadrili, či budete hlasovať za tento pozmeňujúci návrh, ktorý predniesol pán, ktorý tu kalil vodu. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. No, vypočuli sme si, ako si hovoril pána Andrassyho. A ako som pozeral, tak mu naozaj zatlieskalo celé plénum. Tlieskali mu aj páni zo SMER-u, aj páni z HLAS-u. Tak som teraz zvedavý pán Andrassy upozorňoval na pozmeňujúci návrh, ktorý príde a ty si teraz povedal, že toto je ten pozmeňujúci návrh, ktorý Kalivodu naozaj našu krásnu vodu kalí. Predniesol ho viete kto, kto tú vodu kalí. A ja som hlboko presvedčený, že tak ako páni zo SMER-u tlieskali pánovi Andrassymu, tak za tento pozmeňujúci návrh nebudú hlasovať. Dokonca pán Danko tam prišiel dozadu keď som ja bol pri pánovi Adrassym sa spýtať na niektoré veci a tiež sa pán Danko spýtal, že toto je ten návrh. Hm. Takže ja si myslím, že toto dobre dopadne, keďže páni poslanci zo SMER-u tlieskali. Ale otázka je na Michala Saba, ktorý osobne zažíval útoky na svoju osobu a keď si teda povedal, že v tejto problematike ťa dali na teba trestné oznámenie a rozprával si o tom, aké praktiky používa určitý pán a vodárenská spoločnosť, či niekto z tohto prostredia, teda nie je to moja téma, ale vecné hľadisko je tam veľmi silné. Či niekto podal trestné oznámenie na ich praktiky, či niekto upozornil obce, že táto vodárenská spoločnosť je tá na ktorú upozorňuje aj Najvyšší kontrolný úrad. Ja len naozaj chcem vysloviť presvedčenie, že tento návrh, ktorý kalí vodu, neprejde.
15. schôdza NR SR - 11.deň - A. dopoludnia
Dátum: 2024-06-27
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

12. Ďakujem, pán predsedajúci. Ja chcem vyjadriť podporu pre tento návrh, novelu. Zo svojej praxe ako sobášiaci v mene registrovanej cirkvi viem uviesť množstvo príkladov, kedy naozaj páry, ktoré sa uchádzali o sobáš, narážali na túto prekážku a obchádzali to presne tým spôsobom, ako to pani predkladateľka uviedla. Takže je naozaj najvyšší čas, aby sa to zmenilo. Pokiaľ ide o nejakú tradíciu prechyľovania, nazdávam sa, že nie vždy to tak bolo, pohľad do starých matrík na našom území jasne hovorí o tom, že priezviská sa nie vždy prechyľovali pri ženách. A pokiaľ ide o, vôbec o práva, právo, ktoré upravuje vstup do manželstva, myslím si, že naozaj je potrebné, aby sme hovorili o zásadnejších zmenách, modernizačných zmenách tohoto práva. Opäť budem hovoriť zo skúseností, jeden príklad, kedy nevesta bola Slovenska, ženích občan Spojených štátov amerických. Naše úrady vyžadovali od tohto občana Spojených štátov amerických, aby doniesol hodnoverný dôkaz o tom, že v Spojených štátoch nemá uzavreté iné manželstvo. No a Spojené štáty mu takýto, takýto doklad nevedeli vydať. Tak skončilo to tak, že potom to manželstvo uzatvorili nakoniec v Spojených štátoch amerických. Takže je tu množstvo všelijakých ďalších súvislostí, ktoré vyžadujú zmenu. Ďakujem.
15. schôdza NR SR - 3.deň - A. dopoludnia
Dátum: 2024-06-13
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

34. Ďakujem, pán predsedajúci. Kolega Štefunko hovoril vo svojom vystúpení aj o tých legislatívno-technických stránkach tohoto, tejto novely, spomenul, ocenil, že zákon bol v medzirezortnom pripomienkovom konaní, ale upozornil na to, že toto medzirezortné pripomienkové konanie bolo skrátené. Obeťou tohoto skráteného medzirezortného pripomienkového konania sa stala jedna hromadná pripomienka, na ktorú chcem upozorniť v tejto súvislosti. Ide o situáciu, ktorá sa dotýka obyvateľov mnohých obcí, ide konkréte o likvidáciu odpadových vôd. Táto hromadná pripomienka predložená konkrétne iniciatívou občanov z Grinavy upozorňuje na to, že mnohí obyvatelia našich obcí na Slovensku sú doslova rukojemníkmi veľmi zlého diskriminačného stavu, pokiaľ ide o ceny za likvidáciu odpadových vôd. Poviem to príkladom. Priemerná štvorčlenná rodina v tejto konkrétnej lokalite, ktorá je napojená na kanalizáciu, platí ročne za likvidáciu odpadových vôd 160 eur. Priemerná štvorčlenná rodina v tejto lokalite, ktorá je nútená odvážať odpadové vody do čističky, platí 900 eur. A to je cena za likvidáciu, nie za ten prevoz samotný. Je preto ozaj v záujme aj v environmentálnom, aby sa táto vec riešila prípadne aj reguláciou cien pri odvážaných vodách. Ďakujem.
12. schôdza NR SR - 14.deň - A. dopoludnia
Dátum: 2024-05-10
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

96. Ďakujem pán predsedajúci. Pani poslankyňa Kolíková, ďakujem za váš prejav. Veľmi vhodne ste zopakovali tie dôvody. Je ich veľa, viaceré ste vy spomenuli a vo mne zarezonovali tri poukazy na to, čo pokladám za najvýznamnejší dôvod pre odvolanie pani ministerky Šimkovičovej. Jednak je to tá reč o čisto slovenskej kultúre, že kultúra má byť iba slovenská a žiadna iná. Potom to vyvolávanie falošnej dilemy medzi tým, či treba podporu kultúrnych pamiatok alebo projekty, ktoré pomáhajú rozvíjať kultúru menšín. Poukázali ste vlastne na vzťah kultúry a slobody. Ja tu chcem pripomenúť, že toto, čo badám v krokoch pani ministerky, robili totalitné režimy. Robili to národní socialisti, keď rozprávali o takzvanej Entartete Kultur, o zdegenerovanej kultúre, ktorú chceli vymýtiť z nemeckého národa a robili to komunistickí cenzori. Tá oblasť, ktorú najprísnejšie strážili v komunistickej totalite, bola práve kultúra. Takže ja si myslím, že pani ministerka si zmýlila dobu. Ona by sa vynímala ako dobrá ministerka kultúry v nejakom totalitnom režime, ale nie v demokratickom Slovensku. Pani ministerka by mala vedieť, že kultúra je prejav slobody ducha a ľudského ducha nemožno zotročiť. Bez slobody ducha niet demokracie, bez slobody ducha niet života. Ďakujem. (Potlesk.)
12. schôdza NR SR - 13.deň - B. popoludní
Dátum: 2024-05-09
Poslanec: Prostredník, Ondrej (PS)
Druh vystúpenia: Vystúpenie s faktickou poznámkou

95. Ďakujem, pán predsedajúci. Zora, ďakujem, veľmi presne si popísala a odhalila vlastne pre mňa nielen ten cieľ, ktorý je za celým týmto procesom a, a aj týmto najnovším pozmeňujúcim návrhom, ale aj ten chaotický spôsob, akým sa to celé deje. A zdá sa, že to fakt je, ja neviem teda, či premyslená taktika, alebo skôr to teraz už vyzerá ako, ako nejaké babráctvo SNS a predkladateľov, keď to toľkokrát musia opravovať. Myslím si, že to poukazuje aj na, na slabé postavenie SNS v celej koalícii, keď musia takto lavírovať, a raz prídu s tým, raz prídu s tým. Naozaj nerozumiem tomu, čo sa, čo sa tu deje. Skoro mi to pripomína, keď už tu zaznelo niekoľko takých analógií na umenie, jeden animovaný seriál z môjho detstva, Pat a Mat . Alebo tiež niektorí to poznajú ako rozprávku A je to . Dve postavičky, ktoré teda sa chlapili, že sú veľkí odborníci, ale čokoľvek urobili, urobili, vznikol z toho nepodarok a bola to vlastne paródia. Tento seriál inak, pripomeniem, čelil tiež cenzúre, jedna z tých postavičiek mala červené tričko, a pretože mala červené tričko, tak cenzori v tom videli ako keby narážku na socialistické uvedomenie, a preto neskôr bol ten seriál s výrobou presunutý do Bratislavy a tričko sa zmenilo na sivé, aby tak nedráždilo cenzorov, ale napriek tomu tá rozprávočka prežila a, a priniesla pre mnohých ľudí skutočné zrkadlo toho, čo sa deje, keď niekto cenzorsky zasahuje... (Prerušenie vystúpenia časomerom.)
12. schôdza NR SR - 12. deň - A. dopoludnia
Dátum: 2024-05-07
Poslanec: Prostredník, Ondrej (PS)
Druh vystúpenia: Vystúpenie v rozprave

92. ... avšak neprijal platné uznesenie, nakoľko návrh uznesenia nezískal podporu nadpolovičnej väčšiny prítomných členov a členiek výboru podľa § 52 ods. 4 zákona o rokovacom poriadku Národnej rady Slovenskej republiky. Prílohou informácie je aj návrh na uznesenie Národnej rady Slovenskej republiky. Pán predsedajúci otvorte, prosím, rozpravu.